Diari Oficial de la Generalitat Valenciana


Sumari del DOGV 4984, del 13-04-2005 (2005/3782)

ORDRE de 5 d'abril de 2005, de la Conselleria de Territori i Habitatge, per la qual es fa públic l'import global màxim per a l'exercici 2005 de les ajudes previstes en l'Ordre de 16 de desembre de 2004, sobre concessió d'ajudes en matèria de medi ambient, gestionades per la Direcció General de Qualitat Ambiental.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3782


Data del document
:   05-04-2005

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * qualitat del medi ambient
    * administració local
    * gestió de residus
    * suport econòmic
    * contaminació acústica
    * ajuda pública

ORDRE de 5 d'abril de 2005, de la Conselleria de Territori i Habitatge, per la qual es fa públic l'import global màxim per a l'exercici 2005 de les ajudes previstes en l'Ordre de 16 de desembre de 2004, sobre concessió d'ajudes en matèria de medi ambient, gestionades per la Direcció General de Qualitat Ambiental. [2005/X3782]
  
L'Ordre de 16 de desembre de 2004, de la Conselleria de Territori i Habitatge (DOGV núm. 4913 de 29 de desembre de 2004), estableix el procediment i el règim aplicable a les ajudes gestionades per la Direcció General de Qualitat Ambiental de la Conselleria de Territori i Habitatge i aprova les bases reguladores d'aquestes ajudes.
  
La disposició addicional única de l'esmentada ordre condiciona l'eficàcia de la convocatòria d'ajudes a l'existència en el pressupost del corresponent exercici, de crèdit adequat i suficient, de conformitat amb el que disposa l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa.
  
Atés que en l'article 47.11 del text refós de la Llei d'hisenda pública de la Generalitat Valenciana, aprovat pel Decret legislatiu de 26 de juny de 1991, del Govern Valencià, s'exigeix com a contingut de les bases reguladores de les subvencions gestionades per la Generalitat Valenciana la fixació de l'import global màxim, com també la línia pressupostària, en l'exercici de les funcions que tinc atribuïdes
  
ORDENE
  
Article únic
  
Les línies pressupostàries de les subvencions convocades per l'Ordre de 16 de desembre de 2004, de la Conselleria de Territori i Habitatge, i la quantia global màxima d'aquestes a càrrec dels pressupostos de la Generalitat Valenciana per a l'exercici 2005 són les següents:
  
1. Subvencions a la minimització en origen i valoració in situ de residus generats en el mateix procés productiu, com també a la reducció en origen de les emissions de compostos orgànics volàtils (COV) (annex I). Aplicació pressupostària 77.71.38.205.56.1.U3160512. Import global màxim: 891.332,62 euros.
  
2. Subvencions destinades a la gestió dels equips contaminats per PCB (annex II). Aplicació pressupostària 05.53.38.959.52.8.E2154537. Import global màxim: 12.960,00 euros.
  
3. Subvencions destinades a l'adquisició de material de mesurament de la contaminació acústica per ajuntaments de la Comunitat Valenciana (annex III). Aplicació pressupostària 60.37.07.056.77.7.U2867018. Import global màxim: 118.026,58 euros.
  
4. Subvencions destinades a ajuntaments de la Comunitat Valenciana per a la promoció de la sostenibilitat en l'àmbit local mitjançant la realització de treballs dirigits a la implantació i al desenvolupament de l'Agenda 21 local (annex IV). Aplicació pressupostària 86.42.42.038.46.5.Y1738243. Import global màxim: 265.078,99 euros.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 5 d'abril de 2005
  
El conseller de Territori i Habitatge,